**Күні:** 12.04.2016

**Сынып**: 5

**Пән:** технология (қыз)

**Тақырыбы:** Көкіністерді отырғызу негіздері.«Пияз отырғызу»  
**Мақсаты:** Көкіністердің отырғызу негіздерін түсіндіріп, пияздың түрлерімен таныстыру, оларды отырғызудың және себудің, күтіп баптаудың жолдарын көрсете отырып, пиязды өсіруге, оларды күтіп - баптауға талпындыру. Зерттеу, тәжірибе жасап, күнделік толтырып, нәтижеге қол жеткізе білуге тәрбиелеп, балалардың қызығушылығын арттыру.  
**Әдіс - тәсілдер**: Сөздік, көрнекілік, практикалық.  
**Сабақтың түрі:** аралас сабақ

**Сабақтың өту барысы.  
1. Ұйымдастыру.**

-Психологиялық дайындық

Балаларды шаттық шеңберге шақыру.  
Бір шаңырақ астында,  
Тату - тәті тұрамыз.  
Бірге ішеміз асты да,  
Бірге сайран құрамыз.  
- Бәрекелді, тамаша! Енді біріміз орнымызға барып жайғасып отырайық.

**2. Үй тапсырмасын тексеру.**  
Жинаған көкініс туралы мәлімет айтып беру.

**3. Жаңа сабақ.**Пияздың бірнеше түрі болады екен.  
Мысалы, жыл сайын тамырланып өздігінен өсе беретін көпжылдық түрлері бар, олардың жер бетіндегі бөлігі тамаққа пайдаланылады. Бұдан пияздар тұқым арқылы (тұқымын көрсету) өседі. Сол сияқты көшеті арқылы өсетін пияздар болады. Олар домалақ пішінде болады, қысқа сабақтан және оған тығыз, біріне - бірі қысыла орналасқан етті қабықтардан тұрады.  
Пияздың сырт келбетін қараңдаршы, үш бөліктен тұрады екен: Жапырағы, дәнегі, тамыры.  
- Пияз көкөніске жата ма, әлде жеміске жата ма?  
- Ол бақшада өсе ме, әлде бақта өсе ме?  
- Пияздың қалай өсіп - өнетінін көргендерің бар ма? Пияз қалай өседі?  
- Пиязды өсіру үшін не керек?  
- Дұрыс айтасыңдар кез - келген өсімдіктің өсуіне қажетті топырақ, су, жарық керек екен. Пияздың да басқа өсімдіктердегі сияқты тамыры, жапырағы болады.  
- Кім айтады, пияздың қай жақ бөлігін топыраққа отырғызамыз, тамыры бар жағын ба, әлде жоғарғы жағын ба?

**Практикалық жұмыс:**- Қазір біз пиязды отырғызамыз. Алдымен алжапқыштарыңды тағыңдар, қолдарыңа жұмыс қолғабын киіңдер. Сендер бірінші алдарыңда тұрған пиязды алып, қараңдар, пияздың жоғарғы жағында кішкентай жасыл өскін болады, сол өскінді жоғары қаратамыз.  
  
Ал топыраққа отырғызатын жағын қалай білеміз?  
Балаларға пиязды қалай отырғызу керектігін көрсету.  
  
- Міне, балалар, пиязды отырғыздық, енді пияз өсу үшін не істейміз?  
Жарайсыңдар, балалар, енді бізде тағы бір топырақ салынған жәшік пен пияздың тұқымдары қалды. Мен сендерге тұқымнан өніп шығатын пияздың түрі бар екендігін айтқан болатынмын. Қазір сол тұқымды топыраққа себеміз.  
Қалай ойлайсыңдар, пияз тұқым арқылы тез өсіп шыға ма, әлде отырғызған пияз тез өсе ме?  
Балалардың берген жауабына қарай толықтырулар енгізіп, түсінік береді және екі жәшіктегі пиязды да күтіп - баптап, олардың өсуіне бақылау жасаймыз.  
Балалар енді пиязымызды отырғыздық енді оған күнделік толтырып, бақылап отырамыз. Келісесіңдер ме балалар?

**Сергіту жаттығуы:**Терезені ашайық,  
Таза ауа кірсін деп.  
Жаттығуды жасайық,  
Денем мықты болсын деп.  
  
- Ендеше бүгін пиязды отырғызудағы түсінгендеріңді апайларыңмен бірігіп дәптерге орындаңдар.  
  
**Дәптермен жұмыс**. Дәптерде берілген тапсырманы түсіндіреді.  
  
Балалардан бүгінгі жиыннан алған әсерлерін, көңіл күйлерін, немен айналысқандарын, не үйренгендерін сұрау. Бүгінгі жиынның түйінді ойы немесе тақырыбы жайлы естеріне түсіріп сұрақтар қоя отырып пысықтайды.  
Балалар шаттық шеңберін құрып, өлеңді қайталап, қимылдар жасайды.  
  
- Пияз көкөніске жатады.  
- Бақшада өседі.  
Балалар тәжірибелеріне сүйеніп жауап береді.  
- Топырақ, су, жарық, жылу керек.  
- Тамыры бар жағын.  
Балалар пиязды алып аударыстырып қарап, жасыл өскіні мен топыраққа отырғызатын жағын тауып алады.

**4. Қорытынды:** БББ кестені толтыру

|  |  |  |
| --- | --- | --- |
| Білемін | Білдім | Білгім келеді |
|  |  |  |

**5. Үй тапсырмасы:** Пияз туралы реферат жазып келу.

**6. Бағалау.**

**Оқу ісінің орынбасары: Акулова Р.М.**